**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2016. november 23-i ülésére)

**TÁRGY: BESZÁMOLÓ AZ EGÉSZSÉGÜGYI, GYERMEKJÓLÉTI ÉS SZOCIÁLIS INTÉZMÉNY SZAKMAI TEVÉKENYÉSÉGÉRŐL**

Az Egészségügyi, Gyermekjóléti és Szociális Intézmény szervezeti keretein belül biztosítja az Önkormányzat a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) szerint gyermekjóléti szolgáltató tevékenységnek minősülő bölcsődei ellátást, a gyermekjóléti szolgáltatást és a helyettes szülői ellátást, valamint a szociális igazgatásról és szociális ellátásokról szóló 1993. évi III. törvény (a továbbiakban: Szt.) szerinti személyes gondoskodást nyújtó szociális intézményi ellátást, az idősek otthoni ellátást.

A Gyvt. 104. § (1) bekezdés e) pontja és az Szt. 92/B. § (1) bekezdés d) pontja alapján a fenntartónak ellenőrizni és évente egy alkalommal értékelni kell – a Gyvt. 104. § (4) bekezdése alapján az intézmény által készített beszámoló alapján - a szakmai munka eredményességét, a szakmai program végrehajtását, valamint a gazdálkodás szabályszerűségét és hatékonyságát.

A fenti jogszabályok szerint az Egészségügyi, Gyermekjóléti és Szociális Intézmény igazgatója elkészítette határozat-tervezet mellékletét képező beszámolót. A beszámolóban az intézmény vezetője bemutatja az intézmény jelenlegi szervezeti struktúráját, részletes tájékoztatást ad az intézmény szervezeti egységeiről, az intézmény elmúlt egy évi szakmai tevékenységéről.

A fentiek alapján javaslom, hogy a Képviselő-testület az Egészségügyi, Gyermekjóléti és Szociális Intézmény beszámolóját a határozat-tervezet mellékletében foglaltak szerint fogadja el.

**Kiskőrös, 2016. november 15.**

**Domonyi László sk.**

**polgármester**

**HATÁROZAT-TERVEZET**

A Képviselő-testület az Egészségügyi, Gyermekjóléti és Szociális Intézmény 2016. évi beszámolóját a határozat-tervezet mellékletében foglaltak szerint elfogadja.

**Felelős:** polgármester

**Határidő:** azonnal